
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 945 τ.μ. στρεμμάτων στη θέση 
Πεύκο της Κοινότητας Μεσούντας Ν. Άρτας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομουμένου ακινήτου 


που βρίσκεται εντός του ρυμοτομικού σχεδίου Αθηνών . 2 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου του Δήμου Πα- 
τρέων (Ν. Αχαΐας) .. . 3 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου, που βρίσκεται εντός του 
ρυμοτομικού σχεδίου Κοινότητας Μακρακώμης (Ν. Φθιώτιδος) 
και καθορισμός ειδικών όρων και περιορισμών δόμησης αυτού» . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 244 (1) 

Κήρυξη αναδασωτέας έκτασης 945 τ.μ. στρεμμάτων στη θέση Πεύκο 
της Κοινότητας Μεσούντας Ν. Άρτας. 

Η ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 


2. Τις διατάξεις των άρθρων 38 και 41 του Ν. 998/79 και 117 του 
Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 
γ) του άρθρου 34 παρ. 4 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την πρόταση της Δ/νσης Δασών Άρτας για κήρυξη αναδασωτέας 
έκτασης που εκχερσώθηκε παράνομα από τον Άγγελο Θ. Ντοβάρα, 
αποφασίζουμε: 

Κηρύσσουμε αναδασωτέα, με σκοπό την αποκατάσταση της βλάστη¬ 
σης που καταστράφηκε από την παράνομη εκχέρσωση τον Νοέμβριο του 
1991 την έκταση εμβαδού 2.945 τ.μ. στρεμμάτων που βρίσκεται στη 
θέση Πεύκο της Κοινότητας Μεσούντας, προσδιορίζεται από τα στοιχεία 
ΑΒΓΔΕΖΗ, και έχει όρια: 

Ανατολικά: Δάσος Ελάτης. 

Δυτικά: Δασική έκταση. 

Βόρεια: Δάσος Ελάτης. 

Νότια: Αγρόκτημα ίδιου. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα 21 Ιανουάριου 1992 
Η Νομάρχης 

ΑΓΑΘΗ ΓΙΑΠΡΟΥ - ΑΛΕΞΑΝΔΡΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α’ 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 

57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ στ) 
1985 «Κυβέρνηση και Κυβερνητικά Όργανα» (Α' 137). 

6. Τις διατάξεις 8324/13.9.1991, 8327/16.9.1991 και 8331/ 
18.9.1991 πράξεις συναίνεσης ενώπιον της συμβολαιογράφου Αθηνών 
Χριστίνας Αποστόλου Κούτσου των Ανδρέα Φωκά, Νικολάου Φωκά, 
Αγγέλου Φωκά και Γερασίμου Φωκά, αντιστοίχους, αποκλειστικών κυ¬ 
ρίων του παρακάτω περιγραφομένου ακινήτου. 

7. Την υπ’ αριθμ. 387/1991 γνωμοδότηση του Κεντρικού Συμβου¬ 
λίου Χωροταξίας, Οικισμού και ΠεριβάλλοΛος^. 

8. Την υπ’ αριθμ. 34326/3.10.1991 απόφαση του Υπουργού Περι¬ 
βάλλοντος, Χωροταξίας και Δημοσίων Εργων για προέγκριση της σχε¬ 
τικής τεχνικής μελέτης. 

9. Την κατόπιν αυτοψίας της υπαλλήλου Χριστοφίλου Νικολέττας 
επιβεβαίωση των εμπλεκομένων στον υπολογισμό του μεταφερομένου 
συντελεστή δόμησης στοιχείων του ακινήτου, που βρίσκεται εντός του 
ρυμοτομικού σχεδίου Αθηνών και ειδικότερα επί των οδών Αθηνάς αρ. 

53 και Αριστογείτονος αριθμ. 9 με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ακινήτου (βαρυ- 


νομένου) που βρίσκεται εντός του ρυμοτομικού σχεδίου Αθηνών και ειδι¬ 
κότερα επίτων οδών Αθηνάς αριθμ. 53 και Αριστογείτονος αρ. 9, έχει 
χατακτηρισθεί ως διατηρητέα με την 21495/729/12.2.1990 από¬ 
φαση του Υπουργού Περιβάλλοντος Χωροταξίας και Δημοσίων Έργων, 
του οποίου την αποκλειστική κυριότητα έχουν οι Ανδρέας Φωκάς, Νικό¬ 
λαος Φωκάς, Άγγελος Φωκάς και Γεράσιμος Φωκάς, όπως το βαρυ- 
νόμενο ακίνητο φαίνεται με στοιχεία Α,Β,Γ,Δ,Ε,Ζ,Η,Θ,Ι,Α στο σχετικό 
πρωτότυπο διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 289/ 
1992 πράξη του και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν οικοπέδου: 317,01 τ.μ. 

β) Ποσοστό κάλυψης: 70% 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 5,40 

δ) Δομήσιμες επιφάνειες που αντιστοιχούν σ’ αυτό: 317,01τ.μ. X 
5,40=1.711,85 τ.μ. 

ε) Δομημένη επιφάνεια: 697,22 τ.μ. (κε των οποίων 296,06 τ.μ. 
στο ισόγειο, 296,06 τ.μ. στον Α’ όροφο και 105,10 τ.μ. στον Β’ όροφο). 

Μεταφερόμενη δομήσιμη επιφάνεια: 1.711,85 τ.μ.-697,22 
τ.μ.=1014,63 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Αγγέλου Φωκά, Νικολάου Φωκά, Γερασίμου Φωκά και Ανδρέα 
Φωκά γιά εμβαδόν 1014,63 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

Εγκριση μεταφοράς συντελεστή δόμησης ρυμοτομουμένου ακινήτου 

που βρίσκεται εντός του ρυμοτομικού σχεδίου του Δήμου Πατρέων 

(Ν. Αχαΐας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4 . Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/' 
1985 «Κυβέρνηση και Κυβερνητικά Όργανα» (Α’ 137). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α’ 137). 

6. Την από 11.5.1987 αίτηση του Νικολάου Γ. Ντόντη. 

7. Την 357/11.12.1990 Πράξη συναίνεσης ενώπιον της συμβο¬ 
λαιογράφου Πατρών Χαράς Δ. Ζηνόζη, των Νικολάου Γ. Ντόντη, Δη- 
μητρίου Γ. Ντόντη και Αριστείδη Γ. Ντόντη αποκλειστικών κυρίων του 
παρακάτω περιγραφομένου ακινήτου. 

9. Την 569/1989 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

10. Την 273 1 9/5.3.1991 απόφαση του Υπουργού Περιβάλλοντος, 
Χωροταξίας και ΔημοσίωνΈργων για προέγκριση της σχετικής τεχνι¬ 
κής μελέτης. 

11. Την κατόπιν αυτοψίας της υπαλλήλου Κλημεντίας Καραγιάννη 
επιβεβαίωση των εμπλεκομένων στον υπολογισμό του μεταφορομένου 
δόμησης στοιχείων του ακινήτου που βρίσκεται εντός του ρυμοτομικού 
σχεδίου του δήμου Πατρέων (Ν. Αχαΐας) επί της οδού Αγ. Ανδρέα 15, 
με πρόταση του Υπουργού Περιβάλλοντος, Χωροταξίας και Δημοσίων 
Εργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ακινήτου (βαρυ- 


νομένου) που βρίσκεται εντός του ρυμοτομικού σχεδίου του Δήμου Πα¬ 
τρέων (Ν. Αχαΐας), επί της οδού Αγ. Ανδρέα 15, το οποίο έχει χαρα- 
κτηρισθεί ως έργο τέχνης με την 28339/1446/1.6.1984 (Β' 469) 
απόφαση του Υπουργείου Πολιτισμού και του οποίου την αποκλειστική 
κυριότητα έχουν οι παραπάνω συναινούντες τη μεταφορά συντελεστή 
Νικόλαος Γ. Ντόνης, Δημήτριος Γ. Ντόντης και Αριστείδης Γ. Ντόντης, 
όπως το βαρυνόμενο ακίνητο φαίνεται με στοιχεία Α,Β,Γ,Δ,Ε,Ζ,Η,Θ,Α 
στο σχετικό πρωτότυπο διάγραμμα σε κλίμακα 1:200 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 68901/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν ακινήτου: 919,54 τ.μ. 

β) Ποσοστό κάλυψης: 70% ^ 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,6 

δ) Δομήσιμες επιφάνειες που αντιστοιχούν σ’ αυτό: 

919,54x3,6=3.310,34 τ.μ. 

ε) Δομημένη επιφάνεια: 793,38 τ.μ. 
στ) Μεταφερόμενη δομήσιμη επιφάνεια: 2.516,96 τ.μ. εκ των οποίων 
230,05 τ.κ. από ισόγειο και 2.286,91 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Νικολάου Γ. Ντόνη, Δημητρίου Γ. Ντόνη και Αριστείδη Γ. 
Ντόνη για εμβαδόν 2.516,96 τ.μ. (230,05 τ.μ. από ισόγειο και 
2.286,91 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και ΔημοσίωνΈργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αρί,θ. 2414/221 (4) 

Χαρακτηρισμός ως διατηρητέου κτιρίου, που βρίσκεται εντός του ρυμο¬ 
τομικού σχεδίου Κοινότητας Μακρακώμης (Ν. Φθιώτιδος) και κα¬ 
θορισμός ειδικών όρων και περιορισμών δόμησης αυτού». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και2)τουΝ. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α 91). 

2. Την από 19.9.1991 αιτιολογική έκθεση της Διεύθυνσης Πολεο- 
δομικού Σχεδιασμού - Τμήμα Παραδοσιακών Οικισμών. 

3. Την από'19.10.1991 σύμφωνη γνώμη των ενδιαφερομένων Κού¬ 
τρα Σπύρου και Κούτρα Δήμητρας, αποφασίζουμε: 

1. Χαρακτηρίζεται διατηρητέο το κτίριο που βρίσκεται εντός του ρυ¬ 
μοτομικού σχεδίου Κοινότητας Μακρακώμης (Ν. Φθιώτιδος) και επί 
του οικοδομικού τετραγώνου 22, φερόμενο ως ιδιοκτησία των Σπυρί¬ 
δωνος και Δήμητρας Κούτρα, όπως φαίνεται με μαύρη διαγράμμιση 
στο σχετικό πρωτότυπο διάγραμμα σε κλίμακα 1:1000, που θεωρή¬ 
θηκε από τον Προϊστάμενο της Δ/νσης Τοπογρεαφικών Εφαρμογών με 
την 2414/1992 πράξη του και που αντίτυπο του με φωτοσμίκρυνση 
δημοσιεύεται με την παρούσα απόφαση. 

2. Στο διατηρητέο κτίριο απαγορεύεται κάε αφαίρεση, αλλοίωση ή 
καταστροφή των επί μέρους αρχιτεκτονικών και διακοσμητικών στοι¬ 
χείων του. 

3. Επιτρέπεται η επισκευή, ο εκσυγχρονισμός των εγκαταστάσεων η 


ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους στατικούς ή λειτουργικούς του διατηρητέου κτι¬ 
ρίου, εφόσον δεν αλλοιώνεται ο αρχιτεκτονικός χαρακτήρας του. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων του κτιρίου, ύστερα από έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

5. Επιτρέπεται κατ’ επέκτασιν προσθήκη στο διατηρητέο κτίριο πε¬ 
ριορισμένων διαστάσεων εφόσον κρίνεται από την Επιτροπή Πολεοδομι- 
κού και Αρχιτεκτονικού Ελέγχου (ΕΠΑΕ), απαραίτητη για τη λειτουρ¬ 
γία και εξυπηρέτηση της χρήσεως του κτιρίου. Επιτρέπεται επίσης η 
ανέγερση νέου κτιρίου στο οικόπεδο του διατηρητέου κτιρίου προς εξά¬ 
ντληση του επιτρεπόμενου συντελεστού δομήσεως σύμφωνα με τις ισχύ- 
ουσες πολεοδομικές διατάξεις στο οικοδομικό τετράγωνο 22 του ρυμο¬ 
τομικού σχεδίου κοινότητας Μακρακώμης (Ν. Φιώτιδος). Για τη θέση 
του νέου κτιρίου μέσα στο οικόπεδο, τον όγκο και τη μορφή αυτού απο¬ 
φασίζει η Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

6. Για οποιαδήποτε εργασία στο εξωτερικό και εσωτερικό του διατη¬ 
ρητέου κτιρίου απαιτείται επίσης η έγκριση της Επιτροπής Πολεοδομι- 
κού και Αρχιτεκτονικού Ελέγχου. 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η «απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

